สวัสดีครับอาจารย์วันนี้ผมเห็น IRPC งบออก เลยอยากลองศึกษา หุ้นกลุ่มโรงกลั่นและปิโตรเคมีดูครับ

ผมก็พยายามเทียบเคียงตัวเลขใน MD&A และ งบการเงินเพื่อหาความเชื่อมโยงกัน

มีประเด็นนึงที่ผมไม่เข้าใจคือ กำไร/ขาดทุน สต๊อกน้ำมัน

ฟังดูมันเหมือนจะง่าย เช่น ถ้าน้ำมันขึ้นมากกว่าตอนที่เราซื้อมา ก็เกิดกำไร (Stock gain) หรือ ถ้าตกกว่าที่เราซื้อมาก็ขาดทุน (Stock loss)

แต่ที่ผมสงสัยคือ มันมีการบันทึก ลงบัญชียังไงกันแน่ ผมเลยไปดูเอกสารประกอบงบการเงิน หัวข้อ นโยบายบัญชี หัวข้อย่อยที่ 4.3 สินค้าคงเหลือ

บอกไวแบบนี้ครับ

"สินค้าสำเร็จรูปและงานระหว่างทำแสดงมูลค่าตามราคาทุน (ตามวิธีถัวเฉลี่ยถ่วงน้ำหนัก) หรือมูลค่าสุทธิที่จะได้รับแล้วแต่ราคาใดจะต่ำกว่า ราคาทุนดังกล่าววัดมูลค่าตามวิธีต้นทุนมาตรฐานซึ่งใกล้เคียงกับต้นทุนจริงประกอบด้วยต้นทุนวัตถุดิบ แรงงานและค่าโสหุ้ยในการผลิต

วัตถุดิบ สารเคมีและน้ำมันเชื้อเพลิง อะไหล่และวัสดุเพื่อการซ่อมบำรุงแสดงมูลค่าตามราคาทุน ถัวเฉลี่ยถ่วงน้ำหนักหรือมูลค่าสุทธิที่จะได้รับแล้วแต่ราคาใดต่ำกว่า และจะถือเป็นส่วนหนึ่งของต้นทุนผลิตเพื่อการเบิกใช้"

ซึ่งก็ไม่ได้ต่างจาก การบันทึก สินค้าคงเหลือของบริษัทอื่นๆ หรือที่เรียกว่า NRV

ผมขอสมมุติตัวอย่างดีงนี้ครับ

สมมุติผมมี น้ำมันดิบใน Stock 10 บาท คาดว่าในอนาคตถ้าผมกลั่นและขายจะขายได้ 8 บาท (เนื่องจากราคาน้ำมันตก)

ดังนั้นฝั่งสินทรัพย์ INVENTORY ผมก็ต้องบันทึกใหม่เป็น 8 บาท เพราะเป็นมูลค่าที่เต่ากว่า  ในงบกำไรขาดทุน ห็ต้องมี รายจ่าย -2 บาท ถึงจะดุลได้

แบบนี้เราก็มี Stock loss ของน้ำมันดิบที่ -2 บาท

อีกกรณี สมมุติ

น้ำมันดิบใน Stock 10 บาท คาดว่าในอนาคตถ้าผมกลั่นและขายจะขายได้ 15 บาท (เนื่องจากราคาน้ำมันขึ้น)

ตามนโยบายบัญชี ด้าน INVENTORY ผมก็บันทึกคงเดิมคือ 10 บาท เพราะเป็นค่าที่น้อยกว่า  วันนึงถ้าเกิดขายก็มีกำไรปกติ 5 บาท

ซึ่งแบบนี้มันก็ไม่ควรมี Stock gain การขายก็ได้กำไรมากขึ้นจากต้นทุนที่ไม่สูงขึ้น

ทำให้ผม งงๆ ว่า จริงๆแล้วมันไมาควรมี Stock gain ของน้ำมันดิบเกิดขึ้นได้รึเปล่า

หรือว่าจริงๆแล้ว Stock gain/loss ของน้ำมันดิบ มันไม่ได้มีการบันทึกลงบัญชีจริงๆ เป็นแค่การอธิบายเพิ่มเพิ่มว่าเกิดการเปลี่ยนแปลงของราคาน้ำมันดิบยังไง

ส่วน NRV ของน้ำมันสำเร็จรูปหรือสินค้าอื่นๆก็มีการบันทึกปกติ

รบกวนขอความเห็นอาจารย์ด้วยครับ

ขอบคุณมากครับ